KOMMISSIONENS GENNEMFØRELSESFORORDNING (EU) Nr. 1324/2011
af 16. december 2011
om fravigelse for 2012 af forordning (EF) nr. 1067/2008 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144 sammenholdt med artikel 4, og
ud fra følgende betragtninger:
(1)
Ifølge artikel 3, stk. 3, i forordning (EF) nr. 1067/2008 af 30. oktober 2008 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EF) nr. 1234/2007 (2) opdeles delkontingent III for andre tredjelande i fire kvartalsperioder, der bl.a. omfatter delperiode 1 fra den 1. januar til den 31. marts, hvor mængden udgør 594 597 tons, og delperiode 2 fra den 1. april til den 30. juni, hvor mængden udgør 594 597 tons.
(2)
På grund af markedssituationen og for at fremme løbende forsyning i 2012 af EU-markedet med korn fra delkontingent III bør delperiode 1 og 2 slås sammen til én delperiode, hvor mængderne for delperiode 1 og 2 kumuleres og dermed kommer til at udgøre 1 189 194 tons.
(3)
Forordning (EF) nr. 1067/2008 bør derfor fraviges for 2012.
(4)
For at sikre en effektiv forvaltning af proceduren for udstedelse af importlicenser fra den 1. januar 2012 bør denne forordning træde i kraft dagen efter offentliggørelsen i Den Europæiske Unions Tidende.
(5)
Forvaltningskomitéen for Den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist -
VEDTAGET DENNE FORORDNING:
Artikel 1
Som undtagelse fra artikel 3, stk. 3, litra a), i forordning (EF) nr. 1067/2008 løber delperiode 1 i 2012 fra den 1. januar 2012 til den 30. juni 2012 og omfatter en mængde på 1 189 194 tons.
Som undtagelse fra artikel 3, stk. 3, litra b), i forordning (EF) nr. 1067/2008 udgår delperiode 2 i 2012.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes indtil den 30. juni 2012.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. december 2011.